LidanRubinov/Halacha-QA huggingface dataset:
שאלה: כמה שעות לרשום: אני וחברה שלי עובדות יחד אצל משפחה בלסדר להם את הבית. אנחנו באות יחד כדי שנסיים יותר מהר. וכל אחת רושמת לה את השעות ובסוף חודש מקבלים משכורת. פעם אחת חברתי לא יכלה להגיע אז הלכתי ונקיתי הכל לבד. השתדלתי לעשות הכל וממש מהר וכל העבודה הייתי בלחץ שאספיק הכל. בסוף הספקתי בסביבות ה3 שעות. כשאנו יחד אנחנו עושות 4 שעות. האם אני יכולה לרשום לי 4 שעות? היות שעשיתי את כל העבודה לבד ומאד מהר וזה גם גרם לי להיות בלחץ על מנת שאספיק?
תשובה: העבודה היא קבלנית או לפי שעות?
שאלה: זהירות בדרכים - דאורייתא: ידוע, כי הגאון ר אברום שפירא זצוק"ל פסק שכל אי ציות לחוקי התנועה היא עבירה על איסור דאורייתא. שאלתי היא במקרה של חריגה קלה מהמהירות המותרת - של עשר עשרים קמ"ש, שזו סטייה שאפילו המשטרה מתעלמת ממנה ולא נותנת דוחות על כך, האם גם אז זה איסור דאורייתא?
תשובה: זה לא דאורייתא.
שאלה: מה בירכתו של שניצל?: מה אני צריך לברך על שניצל של עוף טוב, לדוגמא, עם פירורי לחם? מזונות בגלל הפירורים או ברכה אחרת?
תשובה: הברכה היא "שהכל" מאחר והציפוי בטל לבשר.
שאלה: מחאה ציבורית בכדי להוריד עמלות בבנק: לאור התפתחות הטכנולוגיה והמודעות הגדלה והולכת של הציבור והאפשרות למחאה ציבורית באמצעות האינטרנט, האם אין זה מן הנכון והזמן למחות נגד שדידת הבנקים את האזרח הקטן ע"י התניית מתן היתר עסקה בהורדת הריביות והעמלות שהם גובים מהלקוחות לטובת כיסם בפרטי? ראה ערך מליונרים חדשים בישראל וטייקונים בישראל.
תשובה: מחאה ציבורית, כשמה, צריכה לבוא מהציבור. לא ניתן לוותר על היתר עיסקא ולהכשיל רבים שכן ימשיכו בעסקיהם. גם לקוטג' לא הורידו כשרות. אם תארגן מחאה ויצטרפו אליה הרבה אנשים תוכל לשנות דברים.
שאלה: כיבוס בראש חודש:. בר"ח תמוז שכחתי וכיבסתי ביד חולצה שאני צריכה למחר בבוקר ובאמצע הכיבוס נזכרתי שהיום ר"ח. מה אני צריכה לעשות עכשיו, לתלות את החולצה או להשאיר אותה רטובה עם האבקת כביסה?
תשובה: יכולת לשטוף ולתלות.
שאלה: שירת נשים: אני מדריך בקייטנה וכן בתנועת נוער. ככלל אני נזהר משמיעת שירת אשה אך קורה ופעמים אני שומע (כגון מורל פתאומי, סתם בנות ששרות משום מקום וכו ) האם אני יכול לכוון שאינני נהנה משמיעתם או שעליי לעזוב את המקום במיידית?
תשובה: מספיק להסיח את הדעת ולא לשים לב לשירה או לחילופין לשיר בעצמך ולשמוע את עצמך.
שאלה: בריכה בטבע: האם מותר ללכת לבריכה טבעית כשיכול להיות שיש שם בנות לא צנועות? אם הלכתי לשם וגיליתי שיש שם בנות לא צנועות, האם מותר לי להיכנס גם לבריכה ולהשתדל לא להסתכל לכיוון שלהן? זה די גדול האם אני צריך לחכות שהן יצאו ואז להיכנס או שאני צריך לחזור הביתה?
תשובה: אם אין ודאות ש מתרחצות נשים מותר לך לטייל לשם. ואם יש בה נשים עליך למצוא פינה מרוחקת.
שאלה: משיח, קבלת סיוע מגויים: 1.האם יש סימנים שמראים שהמשיח בדרך ומהם? 2.האם חיים ימשיכו כרגיל כשהמשיח יגיע? 3.אבא שלי עובד והוא מקבל כסף מגויים (אוהבי ישראל) להתרים לילדי בית ספר וקיטנות, האם זה ר לקבל כסף מגויים?
תשובה: 1. יש סימנים. ח אומרים שאם רואים שארץ ישראל נותנת את פירותיה בשפע לעם ישראל, רואים קיבוץ נדחי ישראל והקמת שלטון יהודי בחלק גדול מארץ ישראל - זה סימנים. הרב קוק אמר כבר לפני יותר ממאה שנה שאנחנו באתחלתא דגאולה. 2. לפי הרמב"ם כן, החיים ימשיכו כרגיל רק המלכות תחזור לעם ישראל ולא יהיה על עם ישראל איום משום עם אחר. 3. זה שאלה די נפוצה. יש להבחין בין סוגי הגויים. אם זה גויים שבאמת אוהבים את עם ישראל ורוצים לעזור להם, מותר. אבל אם אלו גויים נוצרים שרוצים לעזור לעמ"י כדי שבסוף עם ישראל יכיר באותו האיש, מהם אסור לקבל שום תמיכה. המקור לזה נמצא בחידושי היד רמ"א בבבא בתרא.
שאלה: ללמוד גמרא שוטנשטיין: 1. אני לומד הרבה גמרא ופרוש שוטנשטיין ממש עוזר לי, האם זה ר שאני נעזר בו הרבה? 2. האם זה ר ללמוד שתי מסכתות באותו זמן (יומא,תענית)?
תשובה: 1. בוודאי שניתן להעזר בפירוש שוטנשטיין. במשך הזמן כדאי שתנסה להתרגל ולהבין את הגמרא בכוחות עצמך. 2. כן אולם אם זה פוגע בהבנה עדיף להשקיע במסכת אחת.
שאלה: למה הרב לא התייצב לחקירה?: למה כשהרב זומן לחקירה במשטרה הרב לא הגיע, הרי אנחנו נמצאים תחת ריבונות של מדינת ישראל, אז למה לא להתייצב?
תשובה: קודם כל השאלה הזאת צודקת, כלומר, ודאי שכל אדם שנדרש לחקירה על חשד של עברה שחושדים בו עליו להתייצב. אם חושדים ברב שהוא מעל בכספי ציבור, ללא ספק עליו לבוא מעצמו ולהיחקר. אך פה, אצלנו, זה דבר אחר. כאן האשימו אותי על הסתה לגזענות ולאלימות, מה עשיתי? לא אמרתי לאנשים לקחת נשק ולהרוג ערבים. אמירות כאלה הם באמת עברה והסתה לאלימות. אבל אני נתתי הסכמה לספר שעוסק בנושא הלכתי טהור, היחס בין ישראל לאומות העולם. הוא מברר עניין תאורטי, נושא של השקפה ודעה. אני צריך להצטדק ולהיחקר על זה שמותר לי לומר מהי דעת התורה? הספר הזה הוא מחקר הלכתי, מחקר הלכתי זקוק לאישור של קומיסר, כמו בברית המועצות? במשך כל הדורות כתבו גדולי הדור לכתוב ספרים, ובכל דור ודור חכמי ישראל מביעים את דעתם בנושאים האקטואלים של הדור, מה שמנסים לעשות פה, זה להשתיק את קולה של התורה! לכן, אני לא יכול להשתתף בדבר שבעיני זה עברה. אם הם רוצים לביים איזה הצגה, אני לא רוצה להשתתף בה. ובזה אני רציתי למחות נגד המגמה להשתיק את קול התורה. אם הייתה פה עברה ספציפית שאני הסתתי, ודאי שהייתי מתייצב. וכן אם מאשימים אדם במעילה בכספי ציבור או בשאר עברות, ללא ספק הוא צריך להתייצב, אין דבר כזה שאדם לא יתייצב ואפילו אם הוא רב. וזה לעומת המקרה שלנו. בילדותי הייתי ברוסייה הסובייטית, ורדיפת קול התורה בזה מזכירה לי את מה שהיה שם. לכן, ודאי שלא נבוא לחקירה מעין זאת.
שאלה: שירים לא צנועים במקומות ציבוריים: כשאני הולכת לבריכה עם חברות בקבוצה סגורה והם מבקשות מהמציל לשים מוזיקה לועזית או שירי אהבה מזרחיים ובכלל שירים לא צנועים, האם עלי להעיר ולבקש לכבות? ובכלל מה אני צריכה לעשות אם מזדמן לי ללכת לקניון, למשל, ומשמיעים שם שירים?
תשובה: אם את יכולה לבקש שיסגרו והם יסגרו, תבקשי. אבל אם הם לא יסכימו, מה את יכולה לעשות. תתכווני לא להנות מהשירים האלה.
שאלה: כלאיים פסיפלורה וגפן: למדנו מהתשובות באתר, שפסיפלורה שענפיו מתערבבים עם גפן הוא כלאיים לסוברים שפסיפלורה הוא פרי האדמה. מה הדין במצב הנ"ל ובאופן שישנם עוד עצים שענפיהם מעורבבים באותה תערובת. האם גם הם נחשבים לכלאיים וצריך לעוקרם?
תשובה: וברכת ד' עצים אחרים וגפן, אנו פוסקים שאין בהם כלאים. וכן עצים עם פסיפלורה (לדעות שהוא ירק), נפסק שאין בו כלאים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הספר - דרך המלך: ראיתי שיצא חיבור של מישהו בשם "דרך המלך" עם הסכמה מאוד לבבית של הרב. קראתי חלקים ממנו והתלהבתי גם אני. סוף סוף מישהו מתמודד כמו שצריך עם הטיעונים הנוראיים שטענו על התורה שלנו. אבל כשביררתי מי האיש שכתב התברר לי שזהו בחור מוכשר אך צעיר שנדרש לנושא. שאלתי היא מדוע רבנים שמצודדים בדעה שמוצגת בחיבור "דרך המלך" לא כתבו חיבור כזה עוד לפני שהוא יצא? למה בחור צעיר הוא היחיד שנענה לאתגר להגן על התורה ועל שמו של הקב"ה? אני מודה שאני קצת מאוכזב.
תשובה: טוב שמישהו התמסר לברר את הנושא ביסודיות. אחרים היו טרודים עקב עיסוקיהם ולא יכלו להתמסר לכך.
שאלה: קדיש מיוחד בליל תשעה באב: מהיכן לקוחות המילים של הקדיש המיוחד לליל תשעה באב (תתכלי חרבא וכפנא. עמיה ישראל ואמרו אמן")? האם זה מהגמרא או ממדרש מסוים? מי חיבר את המילים? ומהו הסוד באמירתו? מדוע אומרים קדיש מיוחד ולא קדיש תתקבל רגיל? (גם מדוע לא אומרים קדיש תתקבל רגיל, וגם מדוע אומרים דווקא קדיש זה לחלק מהעדות)
תשובה: נהגו לומר קדיש זה לאחר שקובאים את המת כמובא באבודרהם (הלכות תפילת שחרית, קדיש) ובטור יו"ד סי' שעו. מנהג זה מובא כבר בתשובות הגאונים (החדשות, סי' קעו). ומובא באבודרהם שם שנוהגים לאומרו גם בתשעה באב. למעשה, כך הוא מנהג הספרדים. תוכן התוספת עוסק בבקשה על הפסקת הפורענויות והמוות ולכן מתאים לאומרו בזמן זה וכן בתשעה באב.
שאלה: לאסוף או לפזר את השיער: די ידוע, שמי שלא נשואה צריכה לפחות לאסוף את שיערה שלא יהיה פזור בגלל צניעות. אבל אצלי זה ההפך. אני פחות מושכת תשומת לב עם שיער פזור. כולם אומרים לי, כשאני אוספת את השיער אז יותר מסתכלים עליי ויותר מחמיאים לי, מה לעשות במצב הזה?
תשובה: מי שלא נשואה אינה צריכה לכסות את ראשה אולם עליה להשתדל שלא למשוך את תשומת הלב יותר מדי. מה שנראה לך יותר צנוע ויותר מתאים לך כבת ישראל, כך את צריכה ללכת.
שאלה: קביעת עתים לתורה באינטרנט: האם שיעורי תורה 3 פעמים בשבוע דרך אתרי אינטרנט, כמו למשל ערכים או הידברות או שופר או באתר שלכם, נחשב לקביעת עיתים לתורה?
תשובה: כן.
שאלה: חלוקת קריאת התורה ביום שני: אני צריך ללמד ילד את קריאת התורה לרגל בר המצווה שלו. הוא יקרא ביום שני (פרשת ראה). הילד מגיע ממשפחה לא דתית אבל הוא רוצה לקרוא את כל 3 העליות. היות והקריאה ארוכה, האם ניתן לקרוא רק 9 פסוקים. 3 פסוקים בכל עלייה?
תשובה: כן בתנאי שלא יהיה הפסק.
שאלה: ימי בין המיצרים : האם מותר לקנות ציוד לביה"ס שכולל ספרים וציוד נלווה כמו תיקים מחברות וכו בימי בין המיצרים?
תשובה: מכיון שלא מדובר בקניה פרטית, מותר.
שאלה: מתנה לקביעת מזוזה: האם נהוג להביא איזה מתנה כאשר אתה מוזמן לטקס קביעת מזוזה. אם כן, איזה מתנה מומלצת?
תשובה: לא ידוע לי על מנהג להביא מתנה. אולם אם אתם מעוניינים, ניתן להביא בית מזוזה מעוצב.
שאלה: נפשי תידום או חילול השם: יום אחד ישבתי בקדמת האוטובוס, ליד החלון (האוטובוס היה ריק כשעליתי). אישה זקנה ושברירית עם מקל הליכה התישבה לידי, איש עם מקל עלה לאוטובוס, התחלתי לקום בשבילו אבל לא הצלחתי משום שגם אם הייתי יכולה לעבור בדוחק ע"י האישה כך שהיא לא תצטרך לקום, הייתי חסומה על ידי הגבר שעמד בצמוד לזקנה והאוטובוס כבר היה בתנועה, בסופו של דבר הוא המשיך ללכת מעט במעלה האוטובוס ומצא מושב פנוי, ואז קמה אשה ואמרה בקול רם שזו חרפה שלא קמתי בשבילו. בתחילה, חשבתי שעדיף לא להגיב אלא לקבל את העלבון בשקט (נפשי תידום). אחר כך הירהרתי מחדש שזה חילול השם משום שאני לבושה כמו דוסית. לפני שירד ניגשתי אליה כדי לנסות להסביר לה בשקט מה קרה, כדי שלא יהיה לה רושם שלילי על יהודים שומרי מצוות. היא היתה תוקפנית מאוד כלפי, ואמרה שהיא לא מעוניינת לשמוע, ואת הערותיה היא אמרה רק לחברתה (זה לא היה המקרה, היא קמה ואמרה את זה כדי שכולם ישמעו, ובאריכות). אז אמרתי לה ר, ההערות שלי הינן גם רק לחברה שלך, וסיפרתי לחברה שלה מה קרה. אז השאלה שלי היא, במצב כזה מה חשוב יותר, לקבל את העלבון בשקט, או לא ליצור רושם של חילול השם?
תשובה: נהגת בצורה ראויה ביותר ומעוררת הערכה, את ניסית לקיים מצוות חסד לקום מפני אדם זקן, ולא ביצעת זאת במקרה זה, משום שזה לא היה אפשרי, וכדי שזה לא יהיה על חשבון פגיעה חלילה באדם אחר (הזקנה שישבה על ידך). ומחשבה טובה הקב"ה מצרפה למעשה (ירושלמי פאה ה. בבלי קידושין מ.). האשה תקפה אותך על לא עוול בכפך ולא ענית לה, על זה אומרים ח : "הנעלבים ואינם עולבים שומעים חרפתם ואינם משיבים, עליהם הכתוב אומר: 'ואוהביו כצאת השמש בגבורתו'"(שבת פח: גיטין לו:). וכאשר חששת שמא יגרם חילול השם ע"י כך שיחשבו שהאשמה היתה בך, ניסית להסביר את עצמך בנועם. הכלל על פיו עלינו לנהוג הוא להיות מהנעלבים ואינם עולבים, וכמו שציטטת מסיום התפילה "ולמקללי נפשי תידום" ועל פי רוב הסובבים רואים מיהו התוקפן ומיהו הקורבן והנהגה כזאת גורמת לקידוש שם שמים. היוצא מן הכלל הוא במקרה של חשש לחילול השם שמא התנהגותי לא הובנה כהלכה שאז יש לנסות להסביר את עצמך בדרכי נועם ובקצרה כמו שנהגת, בלי להיכנס לעימותים וויכוחים מיותרים. הרב משה ליב הכהן הלברשטט
שאלה: תורה קודמת לבריאה: למדתי בספר פניני הלכה ש ר הבריאה התורה קדמה לעולם. הרי איך זה יכול להיות אם התורה מדברת על העולם?
תשובה: כשאמרו התורה קדמה לעולם, הכוונה היא לעקרונות שעליהם מבוססת התורה. כמו אבא שאוהב את הבן שלו, אז כל פעם שהוא צריך משהו אני מבטא את האהבה שלי אליו בדבר הזה. כך גם כאן, העקרונות של התורה קדמו לעולם, איך זה מתבטא? זה תלוי במציאות שמשתנה.
שאלה: לחיות בצניעות: אני מעוניין לקבל עצה איך להתרחק מכל הנושא של הצניעות.(דברים שאסור לראות וכד )
תשובה: צריך הרבה זהירות. הכי משמעותי זה לדעת איפה להסתובב ואיפה לא. לא להסתובב באינטרנט, ברחוב במקומות מסוימים, ובחוף הים. אי אפשר להסתובב במקומות כאלה ולבקש מה' שישמור לי על המחשבות. יש מעשים שאדם צריך לעשות כדי שהוא יצליח להיזהר. אתה רוצה לשמור על קדושה? תתחיל לנהוג בקדושה ברגע זה. תתחיל לשמור על קדושה בדברים קטנים, וזה בא לידי ביטוי בדיבור, באוכל, בהתנהגות מול אנשים, ובכל דבר. מרגע זה ואילך, אתה בורח ממקומות שיש בהם פחות קדושה, ונצמד למקומות שיש בהם תוספת קדושה.
שאלה: יום הולדת בשלושת השבועות: ב"ה הבת שלנו תחגוג את יום ההולדת ה-1 שלה בכ"א בתמוז. אנחנו רוצים לעשות לה מסיבה צנועה ביום שישי (כ בתמוז). האם מותר יהיה לשים מוסיקה ברקע שיהיה אווירה טובה (ממש לא בשביל לרקוד), להביא לבת מתנות ולשיר לה יום הולדת שמח וכו?
תשובה: שירים שקטים, לא מקצביים, מותרים.
שאלה: נטילת ידיים שחרית: ב"ה זה לשון המשנה ברורה בקסב ס"ק מט : "כתבו האחרונים:אם נטל הכלי בידו הלחה נטמא אוזן הכלי מהמים שיש על ידו, דמים הראשונים טמאים הם, ואם חזר ואחזו בידו השמאלית ליטול פעם שניה על הימין נטמא ידו על ידי זה וצריך לנגבה, והעצה לזה שיטיל רביעית בבת אחת על כל יד ויד או שישפוך מים ראשונים ושניים על כל יד ויד בפני עצמה". מדבריו נראה לכאורה שדין זה לא שייך בנטילת שחרית, כי הרי כתב בסימן ד שיטול לסירוגין, אך אינני מבין למה, הרי גם שם שייך הטעם של ידיים מטונפות וטמאות ואילו הטעם של רוח רעה לא היחידי ("ומשום רוח רעה בלבד לא תיקנו ברכה",ס"ק לב)?
תשובה: אמנם בנטילת ידים שחרית מופיע בראשונים המושג טומאה אולם אין הכוונה שם לטומאה רגילה של הלכות טומאה וטהרה כמו בהלכות נטילת ידים אלא הכוונה במובן של נקיות וקדושה לקראת התפילה ועבודת היום. ולכן לא שייך לומר שהמים הראשונים נטמאו מהידים ויש לשפוך עליהם מים נוספים כדי לטהרם כמו שנוהגים בנטילת ידים לסעודה. אמנם דעת הגר"א ('מעשה רב' אות ה הו"ד במ"ב ד י) שיש ליטול ידים 4 פעמים. הפעם האחרונה כדי לטהר את המים שעל הידים, וזה לכאורה מורה שיש כאן טומאה כמו בהלכות נטילת ידים לסעודה, אולם גם בגר"א לא מצאנו שיש להקפיד בנטילת ידים שחרית על ההקפדות שהבאת מהמשנה ברורה בהלכות נטילת ידים לסעודה, ועל כרחך שיש כאן סיבה אחרת לנטילה הרביעית והרב שטרנבוך בבאורו ל'מעשה רב' דן בזה והעלה אפשרות שאולי שטעם הנטילה הרביעית הוא כדי לשטוף את המים של הרוח הרעה שיש בעיה להתפלל כנגדם. עוד מצאנו באליה רבה (סימן ד אות ה) שהביא דברי כנסת הגדולה שעדיף ליטול ידים 3 פעמים ברציפות לכל יד ולא לסרוגין והטעם שנאמר בזה הוא מפני חששות שונים ובהם החשש שהעלית אולם בארצות החיים (למלבי"ם שם אות י) דחה את החששות והעיקר למעשה כמנהג העולם ליטול 3 פעמים לסרוגין וסדר זה של נטילה מקורו ברבנו האר"י, והפוסקים האחרונים (ומכללם מ"ב שם ובא"ח ש"ר תולדות) כלל לא הביאו את דברי הא"ר. ויש שכתבו (ארצות החיים שם  כה"ח שם יב) שלחומרא אפשר ליטול 3 פעמים רצופים על כל יד ועוד פעמיים לסרוגין על כל יד ויוצא לכולי עלמא.  ויש שהביאו עדויות מגדולים שנהגו להיפך קודם סרוגין ואח"כ רצופין
שאלה: האדם הראשון: סתם שאלה שעניינה אותי: איזה גובה היה האדם הראשון? אשמח למקורות!
תשובה: במסכת חגיגה דף יב ע"א נאמר שאדם הראשון היה מן הארץ ועד הרקיע, וזהו גם השיעור שמקצה העולם ועד סופו, ולאחר שחטא הקב"ה מיעטו. יש להעיר שבד"כ מדרשים כגון אלו אין כוונתם כפשוטם אלא הם באים להביע רעיון רוחני עמוק.
שאלה: שימוש בכלי לא טבול: אבקש מכבוד הרב שיעשה לי סדר בענין כלים לא טבולים כי ראיתי כמה תשובות סותרות (גם כאן באתר): כלי שחייבים טבילה - 1. האם אוכל שהיה בהם נאסר? 2. האם מותר להתמש פעם אחת בלבד בכלי לא טבול (על דעת לזרוק אותו אח"כ או להטביל)? ואם אסור- איך המפעלים מוכרים בכלים לא טבולים? השאלה נוגעת לי הלכה למעשה כי אני מוכר שמן ורוצה להכניס אותו בבקבוקים לא טבולים. 3. כשמתארחים אצל משפחה שלא מדקדקת יותר מידי בכשרות, האם צריך לשאול על הכלים אם הם טבולים (על בשר וחלב הם בטוח מקפידים) או שאין חובה? אשמח לקבל מקורות לתשובה
תשובה: וברכת ד' 1. לא נאסר אבל צריך להוציאו מהכלי הלא טבול. 2. כלים חד פעמיים לא צריכים טבילה. לכן לגבי בקבוקים הקלו למכור אפילו כשהם של נכרים. אלא א"כ זה בקבוק שעומד לשימושים חוזרים. 3. בכלי מתכת שטבילתם דאורייתא יש להקפיד. אבל בשאר הכלים שיש ספק אפשר להקל ככל ספק באיסור דרבנן (אפילו בזכוכית). בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לחמניות אנג ל מזונות לאשכנזים: האם הלחמניות מזונות של אנג ל שיש עליהם מדבקה הם מזונות גם לדעת הרמ"א, ומדוע?
תשובה: על פי דברי חברת אנג'ל, לחמניות אלו הן מזונות ובאישור הבד"ץ של העדה החרדית. הסיבה, ככל הנראה, שיש רוב של מיץ או דבר מתוק אחר.
שאלה: בדיקת חרקים במוצרים מוכנים: ידוע לי שאת כל הפיצוחים שאוכלים צריך קודם לבדוק מתולעים. אך מה עושים כאשר קונים אריזות מוכנות כמו קורנפלקס עם אגוזים וצימוקים למשל או עוגות שמכילות חתיכות שלמות של אגוזים, שקדים וכד?
תשובה: וברכת ד' אם יש כשרות טובה, בד"כ אין בעיות. אם הכשרות בעייתית, יש להבחין בין מוצר שהוא עצמו מכיל את הגרעינים ובין תוצר המעובד על ידי בישול וחום. ככל שהוא שלם יותר החששות גדולים יותר. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: התרת שבועה בעייתית: לכבוד הרב, אם אדם בזמן כעס גדול ועצום, נשבע בשם ה שהוא יתאבד. הוא אמר: "אני אתאבד באלוהים", למרות שלא בטוח שפיו וליבו היו שוים באותו זמן. האם צריך התרה?
תשובה: כל שבועה, גם שבועת שוא, צריכה התרה או כפרה על הזכרת שם ה' לשוא. לכן ראוי לגשת לפוסק הלכה ולהתייעץ איתו כיצד לכפר על הדבר.
שאלה: שמן תרומה טמאה: אני כהן וקיבלתי פח שמן זית של תרומה טמאה. 1. האם מותר להפיק סבון משמן זית של תרומה טמאה? 2. האם מותר להפיק סבון לכביסה מאותו השמן? 3. האם הציווי לבער הוא דווקא באש או ע"י פסילתו לאכילה?
תשובה: וברכת ד' 1. סיכה היא כשתיה, ולכהן טמא אסור לאכול תרומה (טהורה או טמאה), ועל כן אי אפשר לסוך בסבון של תרומה. כמו כן, אסור לפטם שמן של תרומה כיוון שמוציאו מכלל מאכלות ועושהו שמן משחה (רמב"ם פי"א ה"ב). 2. מבואר לעיל תשובה 1 שאסור. 3. לשון הרמב"ם (פי"ב, הי"ב) "ומניחן בכלי מאוס כדי שלא יהיו ראויין לאכילה, ואחר כך יסיק בהן תנור וכירים". בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: כשרות תותים של חברת "בודק": ע"פ מה ששמעתי אי אפשר כמעט לאכול תותים אלא אם כן עושים כמה שטיפות טובות עם סקוטש. רציתי לשאול מה לגבי תותים של חברת "בודק". האם גם אותם צריך לבדוק, ואולי בכלל לא כדאי לאכול? ובכלל לגבי ירקות של חברת "בודק", האם אפשר לסמוך ולא לבדוק? כי מתשובה של הרב יהודה עמיחי שליט"א פה באתר לא הבנתי האם הרבנות הראשית רק לא פסלה אותם או שאפשר לאכול לכתחילה.
תשובה: וברכת ד' השאלה היא לגבי הקפואים המיובאים. ובכך נאמר שהרבנות הראשית לא ערכה בדיקות מקיפות על "בודק" אלא אישרה את הכנסתם לארץ. אין בידי פרטים על רמת הכשרות המיוחדת לכל גידול במדויק. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: יציאה לחו"ל: אילו מקומות בחו"ל כיום, נחשבים לארץ ישראל שניתן לנסוע ולטייל בהם בלי הבעיה של לצאת מארץ ישראל?
תשובה: עבר הירדן עד נחל ארנון. ללבנון ופטרה אי אפשר כי זה דרומית לנחל ארנון.
שאלה: מונופול של חברה  סוחרים: האם יש רשות לכמה בעלי מקצוע שווה להחליט על העלאת המחיר? ואם מדובר על יבואן יחיד? הצדדים - מצד אחד, אני מעלה את המחיר, ומי שלא רוצה שלא יקנה. לא חייבתי אף אחד בקניה. מצד שני, הוא כביכול מכריח את השוק להתנגן לפי החליל שלו, כיוון שאין אפשרות כזו שבאמת אף אחד לא יקנה. לפי זה, האם יהיה הבדל בין מוצרי יסוד למוצרי מותרות?
תשובה: על פי חוק הדבר הזה אסור, וזה נקרא 'קרטל'. בגמרא מובאים כמה סיפורים על חכמים שהתאמצו מאוד כדי לגרום להוזלת מחירים. בעצם, זהו חוק שיש לו גיבוי מלא בדעת ההלכה, וזהו דבר שאיננו ראוי ולא נכון.
שאלה: הרב אברהם קורמן זצ"ל: לאחרונה יצא לי לקרוא ספר של הרב אברהם קורמן זצ"ל הספר נקרא "יהודי וארצו", לדעתי ספר מאלף! שמעתי שיצאו נגדו ואמרו שיש בספריו דברי כפירה. האם הרב הכיר את הרב קורמן או את ספריו? האם לדעת הרב מותר ללמוד מספריו או שבאמת יש שם דברי כפירה?
תשובה: : כשהיתי נער גם אני קראתי מספריו. לא זכור לי שהיה בעיה או דברים שאינה לפי המסורת אולם את ספריו החדשים לא קראתילכן איני יכול לומר לך דבר מוסמך. כדאי שיציגו בפניך את הדברים שעליהם טוענים שהם דברי כפירה ונדון באופן עניני בענין.
שאלה: גרימה לאנשים אחרים להשתמש בגזל: לצערנו רוב העולם בטח אינו מקפיד על הורדת תוכנות מהאינטרנט ושימוש בתוכנות גזולות. 1. האם מותר להתכתב עם חילוני שמשתמש במערכת הפעלה גזולה? 2. האם מותר להחמיא לחילוני על דבר שכתב תמונה שיצר כיוצא בהם בתוכנה גזולה, או לבקר את עבודתו זאת, אם יש חשש שיתעודד להמשיך להשתמש בתוכנה הגזולה הנ"ל בעקבות המחמאה או הביקורת? 2.1. אם 2 מותר, מותר לעשות כן אם יש חשש שיעבוד גם בשבת? 3. הרב אריאל שליט"א כתב שמותר ליהנות בדיעבד מדבר שיצא מגזל. ההיתר תקף גם פה? כלומר, האם מותר ליהנות מעבודתו של חילוני אם היא נוצרה מגזל, גם אם ימשיך להשתמש באותו גזל? 3.1. האם מותר ליהנות ולבקר להחמיא לעבודה שיצר חילוני בשבת? במחילה מכבוד הרב, השאלות האלה חשובות עבורי, לכן אני מבקש לא להסתמך על השערה.
תשובה: אין לעודד אנשים לגזול וכן אין לעודדם לחלל שבת. אך מותר לעודדם על עבודותיהם ויצירותיהם, אם התכנים ראויים לכך, מבלי להתייחס לעברות שאולי עשו.
שאלה: חשמל סולארי ביתי: לכבוד הרב לא מזמן התקנתי בביתי מערכת של פאנלים סולאריים על הגג. הפאנלים הללו קולטים את אור השמש וממירים אותו לחשמל. אם אני לא מחובר לחברת החשמל ואני מקבל את החשמל שמומר ע"י התאים בשבת, האם מותר להשתמש בחשמל זה בשבת? כי הרי התאים אינם אוגרים את החשמל וכל החשמל שנוצר מהם הולך אלי ישר. האם זה נקרא שאני פותח מעגל ואז אסור לי להשתמש בחשמל זה שנוצר בשבת, כמו דוד מים שלא ניתן להשתמש במים החמים שבו מכיוון שהמים החמים מחממים את הקרים מעל ליד סולדת? והאם יש הבדל אם חשמל זה נמסר לחברת החשמל לאגירה ביום שבת ואח"כ מגיע אלי לשימוש?
תשובה: אם החשמל מגיע ישירות אליך, השימוש הפסיבי בו מותר בשבת לכל הדעות. כלומר, כל המכשירים הפועלים מאליהם מותרים. אין התר להפעיל בשבת מכשיר חשמלי גם אם החשמל מיוצר אצלך. אם החשמל נמסר לחברת חשמל והחשמל שחוזר אליך אינו החשמל המקורי שיוצר אצלך, דינו כמו כל חשמל של חברת החשמל ע"י חילול שבת למי שחושש לכך.
שאלה: הזמנת ערבי לחתונה: חבר שלי מתחתן בעוד כחודשיים והוא רוצה להזמין בעל מוסך בכפר פלשתנאי סמוך שאצלו הוא מתקן את הרכבים כבר הרבה זמן ונוצרה ביניהם ידידות למטרת עבודה, לא חברות מעבר לכך. כשנודע לי על כך אמרתי לו שאני לא אגיע לחתונה. א. האם נהגתי נכון בכך שאמרתי שלא אגיע ב. מה הסברות לאסור או להתיר את הנ"ל? האם יש כאן משום לא תחונם? מה המעמד או ההגדרה של הערבים? גר ותושב? מראש!
תשובה: איני מבין, מה הבעיה בהזמנת גוי לחתונה?
שאלה: לקיחה מכלי שעל הפלטה בשבת: התארחנו אצל משפחה מסוימת. האמא לקחה מהסיר שעל גבי הפלטה, מבלי להסירו מהפלטה, עוף ותפו"א וכו, כדי לתת לילדים שהיו רעבים לפני הקידוש. יש לציין, שבסיר היה תבשיל לח ולא רק מעט רוטב. כשהערנו להם על כך, הם טענו שרב הישוב שלהם פסק להם שמותר לעשות כך. א. האם אכן יש דעות מקלות בענין? ב. אם הם נוהגים כך, האם לנו יש בעיה לאכול אח"כ מהאוכל שנותר בסיר הזה?
תשובה: א. לפי הספרדים, אם אין בחישה אלא רק לוקחים מותר. הרמ"א מחמיר בזה. וגם לפי הרמ"א, אם זה נוזלי לגמרי, מרק וכדו', מותר. ורק אם זה כמו דייסה צריך להוריד את הסיר. ב. יהיה מותר לאכול.
שאלה: ציצית בחוץ לספרדים: אני בחור ספרדי (מרוקאי) שמקפיד ללכת על פי מנהגי עדתנו (מנהגי הלכה שמקורם בשס ובפוסקים) ואני נוהג ללכת עם ציציות בפנים אולם בישיבה מעודדים מאוד ללכת עם ציציות בחוץ, מה עלי לעשות?
תשובה: אם זו ישיבה אשכנזית אפשר ללכת שם עם ציציות בחוץ שלא לשנות, אבל כשתחזור הביתה עליך להכניס בפנים.
שאלה: הרואה אוכלוסי גויים: אני נמצא בניו יורק. אתמול - ביום חגם - ראיתי על גדת הנהר מספר בלתי מצוי של אוכלוסין שבאו לראות את זיקוקי הדינור. אני משוכנע שהיו שם יותר מששים ריבוא. האם היה עליי לומר: "בושה אמכם"?
תשובה: בדורנו לא נהגו לברך את זה.
שאלה: אספקת רהיטים בשלושת עד ר"ח אב: הזמנתי מספר רהיטים מנגר לפני חודש תמוז. יתכן והוא יסיים את העבודה עד סוף חודש תמוז. האם ניתן שהנגר ירכיב את הארונות עד ראש חודש אב או עדיף לחכות עד לאחר תשעה באב?
תשובה: עד ראש חודש אב, מותר. בתשעת הימים זה תלוי בכמה גורמים.
שאלה: הפסקת נטילת כדור שבועיים לפני צום: כטיפול בפצעי בגרות אני מטופל מזה כשלושה חודשים בכדורי ראוקוטן. כדורים אלה מייבשים מאד את הגוף ולכן מחייבים שתיה מרובה מאד. רופא העור שלי הסביר לי שאם עלי לצום בי"ז בתמוז ובט באב - עלי להפסיק ליטול כדורים אלה כשבועיים לפני הצום, כדי שהשפעתם תצא ממחזור הדם - דבר זה יגרום לי להפסקת הטיפול ויתכן שלנסיגה בטיפול. (אני לוקח 3 חודשים ונשארו לי עוד 3 חודשים). רציתי לשאול האם מותר יהיה לי במקרה ואמשיך ליטול אותם לשתות מים במהלך הצומות הנ"ל, או שעלי להפסיק ליטול אותם כבר עכשיו.
תשובה: זה לא נראה שיש פה הכרח. זה רק עניין של יופי וקוסמטיקה, וזה לא מספיק הכרחי כדי לדחות בשבילו צום. תתחיל אחרי יום כיפור.
שאלה: יצור בירה לאחר הפסח: רציתי לברר מהו משך זמן הרגיל בייצור בירה. במלים אחרות: האם הבירה הנמצאת עתה במדפים (תחילת תמוז) יוצרה לאחר הפסח? ב ו
תשובה: בבירה תוצרת הארץ אין בעיה של "חדש".
שאלה: בת עם בנים של חינוך מיוחד: שנה הבאה בעז"ה אני אעשה שירות לאומי בביה"ס של ילדים בעלי פיגור בנוני- קשה. בביה"ס יש ילדים עד גיל 21. רציתי לדעת האם מותר לי להיות בכיתה של בנים בוגרים, ומה לגבי נגיעה וייחוד?
תשובה: את צריכה להימנע ממגע פיזי. אם צריך את יכולה לעזור להם לקום וכדומה אבל יותר מזה, ללטף אותם וכדו', מזה צריך להימנע. מה שהוא לא מגע של חיבה, אפשר.
שאלה: שכחתי לתת את הכסף לאירגון צדקה: אם פעם לפני שנתיים שלוש התרמתי לאיזשהו ארגון ושכחתי להחזיר להם אני יכול פשוט לשים את זה בצדקה?
תשובה: אם הארגון עוד קיים, מן הראוי שתעביר אליהם. עדיף מאוחר מלעולם לא. ואם הארגון כבר לא קיים, תעביר לצדקה אחרת.
שאלה: כלאיים המשך: לרב עמיחי נדמה לי ששאלתי לא הובנה. שאלתי על מצב בו כבר יש כלאיים באופן שגפן ופסיפלורה מעורבבים וכל העירבוב הזה (שהוא כלאיים וצריך לעוקרו) מעורבב בעצים אחרים. האם צריך לעקור גם את האחרים?
תשובה: וברכת ד' מספיק לעקור את הפסיפלורה, אין צורך לעקור עוד עצים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: איך לגדול בתורה?: אני לומד בישיבה גבוהה בשיעור ד, ועשיתי חשבון נפש איפה אני נמצא ביחס לשאיפות שהיו לי לפני כנסתי לישיבה, והתוצאות היו. "קצת" מאכזבות. ושאלתי היא כזאת: אני רוצה שיהיה לי רמה גבוהה בהלכה ואמונה. ברגע זה אני לומד 3 וחצי שעות גמרא במשך היום (בלי הפסקות, שירותים וכדומה) ושעה וחצי הלכה, חצי שעה מוסר ושעה וחצי אמונה, האם אפשר להצליח כך בלימוד? אגב, בהלכה אני לומד "פניני הלכה". באמונה שיעורים של הרב שרקי על כוזרי אורות וכדומה. ובגמרא- גמרא ורש"י בלבד(אני חושב ללמוד שעה וחצי גמרא עם תוספות). האם הרב יוכל לייעץ לי במה לשנות, אני יודע שהרב לא מכיר אותי, אבל אין לי רב שאוכל להתייעץ איתו.
תשובה: אני חושב שבשיעור ד' ללמוד רק גמרא עם רש"י זה לא מספיק. לפחות סדר אחד צריך ללמוד בעיון, שזה אומר ללמוד את הגמ' גם עם תוס', ראשונים, ואם זה מסכתות מסדר נזקין, שיש עליהם קצות ונתיבות, ואם יש- חתם סופר, פני יהושע, צל"ח וכן הלאה. צריך להקדיש יותר זמן ללימוד הגמ'. (אם אתה רוצה ללמוד אליבא דהלכתא- אחרי שתלמד את המסכת תלמד את הטור ובית יוסף ולאחמ"כ את השו"ע והנושאי כלים, אבל לימוד אליבא דהלכתא נראה לי מוקדם מידי לשיעור ד'). אתה צריך לשנות את היחס בין הזמנים. פחות מוסר ואמונה, ויותר לימוד גמרא. לימוד גמרא בעיון צריך לתפוס את עיקר היום.
שאלה: עוגה בתנור חלבי: תנור שחוממה בו פיצה והוא בן יומו, מותר לאפות בו עוגה לארוחה בשרית, לדעת הספרדים ועדות המזרח?
תשובה: אם הכוונה לכתחילה להכין עוגה לארוחה בשרית, אסור. ורק בדיעבד, אם נאפה, אפשר להקל.